קוברה מונוקלית

קוברה מונוקלית (שם מדעי: Naja kaouthia) היא מין של קוברה ממוצא דרום אסייתי הקרובה מאוד לקוברת המשקפיים ובעבר סווגה כתת-מין שלה. בדומה לקרובתה הממושקפת היא פופולרית בהופעות נחשים ברחבי אסיה, אף שהיא ארסית מאוד. היא קרויה על שם צורת המונוקל שעל עורפה.

מאפיינים 
אורכה של הקוברה 1.35-1.5 מטר כשהגדולה ביותר הגיע לאורך 2.3 מטר. הקוברה אפורה כהה, חומה ושחורה עם בטן בהירה והיא בעלת מפרש עור רחב היכול להיפרש מצידי צווארה בעודה מתרוממת כדי להרשים יריבים בעוד זוג כתמים שחורים בולטים במרכז הצוואר הפרוש ותחתיו פס עבה ושחור לאורך הצוואר. הראש כהה עם עיניים גדולות ופה בהיר בעל לשון מפוצלת. הקוברה יכולה להצליף במהירות בתוקף המתקרב אליה בעזרת הורדה מהירה של הצוואר ושליחתו קדימה. 

תפוצת הקוברה בטבע היא בביצות, שדות אורז, מנגרובים, בתות ויערות עד לגובה 1 ק"מ. היא מצויה במגוון סביבות אך צריכה מקווי מים בקרבתה. לעיתים רבות היא נמצאת ליד מגורי אנשים ואף בכמה ערים. תפוצתה היא ממרכז הודו, דרך נפאל, וייטנאם, דרום סין, קמבודיה, בנגלדש, בהוטן, מיאנמר, לאוס, תאילנד וחלק מחצי האי המלאי. ברוב תפוצתה היא יבשתית.

הקוברה היא פעילת לילה המחפשת טרף קטן. הקטנים ניזונים בעיקר מקרפדות אך הגדולים יטרפו מכרסמים שונים, נחשים אחרים ולעיתים גם דגים. את הטרף הם הורגים בהכשה מהירה משיני הארס שלהם, בדרך כלל מתוך מארב מוסווה. במין קוברה זו הזכרים והנקבות נשארים יחדיו לטפל בביצים - 18-33 בכל הטלה. הביצים מוטמנות בקרקע וההורים שומרים עליהם מטורפים.

קוברה זו היא האחראית למרבית ההרוגים מהכשת נחשים בתאילנד. הארס שלה מורכב מנוירוטוקסינים הפוגעים בעצבים וגורמים לשיתוק מהיר ולמוות תוך שעה אחת. עם זאת הקורבן יכול לכרות לעצמו את האיבר שנפגע בטרם עת.

קישורים חיצוניים

הערות שוליים

בעלי חיים שתוארו ב-1831
טקסונים שתוארו בידי רנה לסון
פתניים
הודו: זוחלים
סין: זוחלים
מיאנמר: זוחלים
תאילנד: זוחלים